Številka: 900-114/2012-2

Datum: 11. 06. 2012

**Z A P I S N I K**

**1.izredne seje** Sveta Četrtne skupnosti Moste (ČS Moste), ki je potekala kot razširjena seja skupaj s krajani, predstavniki društev, zavodov, šol, itd. (kot Moščanski dan sosedov) v torek, dne 29. 05. 2012 ob 16. 15 uri, na dvorišču-parkirišču TE-TOL, Toplarniška 19, Ljubljana.

NAVZOČI ČLANI SVETA: dr. Branka Berce Bratko, Igor Bole, Manica Borenović, Stanislava Marija Ferenčak Marin, Mira Ključanin, Stanislav Markoja, Miha Mohorko, Dalibor Novaković, Breda Pšag, Radmila Šešić, Jožica Virant, Mitja Zaplatil.

OSTALI NAVZOČI: Vera Sinčič, Barbara Šivec, Blanka Čušin Marčenko –vse SLS MU MOL; Nataša Livojevič (predsednica VK ČS Moste), predstavniki TE-TOL (direktor Blaž Košorok, svetovalka za odnose z javnostmi Doris Kukovičič Lačič) predstavniki drugih društev, zavodov, organizacij, ki so predstavljali svoje dejavnosti in preko 100 udeležencev.

OPRAVIČILI: Andrej Torkar, Jure Matoh,

Sejo je pričela predsednica Sveta ČS Moste. Ugotovila, da je 1. izredna seja sklepčna, saj je bilo od 17 članov navzočih 12 članov. V razpravo in potrditev je predlagala naslednji

**dnevni red:**

1. Priprava na izvedbo seje – druženje s krajani (Moščanski dan sosedov)
2. Pomoč društvom, zavodom, drugim pri pripravi okolja za predstavljanje dejavnosti in programov dela
3. Druženje in klepetanje z udeleženci ob prigrizku in napitku

Navzočih je bilo 12 članov. Opredeljenih je bilo 12 članov. Za predlagani dnevni red je glasovalo 12 članov.

**DNEVNI RED 1. IZREDNE SEJE JE BIL SPREJET.**

**AD-1 Priprava na izvedbo seje – druženje s krajani (Evropski oz. Moščanski dan sosedov)**

Predsednica je najprej po predhodno usklajenem seznamu razdelila zadolžitve prisotnim članom Sveta.

**AD – 2 Pomoč društvom, šolam, drugim pri pripravi okolja za predstavljanje dejavnosti in programov dela**

* JP SNAGA s svetovanjem o ločenem zbiranju odpadkov in »Zmajčkom pometajčkom«
* DOM STAREJŠIH OBČANOV FUŽINE z domačo kulinariko (jabolčni zavitek), in pevskim zborom
* MESTNA KNJIŽNICA LJUBLJANA (Knjižnica Jožeta Mazovca) s predstavitvijo svoje dejavnosti in knjižnimi darili za obiskovalce
* OE SKALA (ZAVOD SALEZIANUM) s predstavitvijo svoje dejavnosti za mlade in MINI BUSA VESELJA
* DRUŠTVO INVALIDOV MOSTE s predstavitvijo svojega dela in ročnih del svojih članov,
* DRUŠTVO ALTRA-ODBOR ZA NOVOSTI V DUŠEVNEM ZDRAVJU s predstavitvijo svoje dejavnosti, ozaveščanjem o duševnem zdravju, širjenjem dobre volje med obiskovalce
* KUD MLADOST z mednarodno kulinariko,
* DOM STAREJŠIH OBČANOV MOSTE s predstavitvijo dejavnosti
* MUZEJ ZA ARHITEKTURO IN OBLIKOVANJE s predstavitvijo in ustvarjalno delavnico-FILCANJE
* CSD – SVETOVALNICA FUŽINE s svojimi program in dejavnostmi za mlade, mladi iz programa CONA in drugih programov
* PGD ŠTEPANJSKO NASELJE s predstavitvijo dejavnosti in iger z vodo
* PP MOSTE s svojo prisotnostjo,
* DRUŠTVO SPM-skupnostni programi za mlade, z namiznimi igrami
* Podjetje AROMAJA s svetovanjem o zdravju, fizioterapiji, masaži posameznih delov in celotnega telesa, predstavitvijo aroma izdelkov,
* DRUŠTVO SENIOR s predstavitvijo organizacije društva in programov za starejše
* ZAVOD EN KNAP s predstavitvijo prireditev v juniju
* ŠPORTNO DRUŠTVO MOSTE s promocijo športa, predstavitvijo telovadnih prvin v parterju

**AD - 3 Druženje in klepetanje z udeleženci ob prigrizku in napitku**

Popoldne je potekalo v prijetnem okolju v medsebojnem klepetu in druženju. Občani, ki so prinesli jestvine ali pijačo, skratka prispevek v artiklih, so za nagrado prejeli rumeno majico z napisom »ČETRTNE SKUPNOST MOSTE , tam kjer sonce vzhaja«. Na začetku programa so stanovalci Doma starejših občanov Nove Fužine zapeli nekaj narodnih pesmi, obiskovalcem prireditve so tudi delili, kot vsako leto odličen, jabolčni zavitek. Takoj za njimi je ŠD Moste v parterju prikazalo delo s svojimi najmlajšimi člani. PGD Štepanjsko naselje je na desni strani parkirišča organiziralo tekmovanje v zbijanju tarče z vodo, prve tri ekipe so prejele pokale, otroške tri ekipe pa praktične nagrade za sodelovanje. OE Skala je pri Minibusu veselja organizirala razne igre (namizni nogomet, floor ball, itd). Društvo SPM je mlade okupiralo z igranjem namiznih iger (šah itd.). Prava atrakcija prireditve je bila ustvarjalna delavnica Muzeja za arhitekturo in oblikovanje. S filcanjem volne so si obiskovalci (predvsem obiskovalke), tudi članice Sveta ČSM, oblikovali nakit in različne druge izdelke. Kot vsako leto, je kulinarične posebnosti pripravilo tudi Društvo invalidov Moste. Proti lakoti se je uspešno borilo tudi Kulturno umetniško društvo Mladost s svojimi specialitetami, ki so jih obiskovalci lahko poskušali (seveda brezplačno). Skozi celo popoldne je prisotne, še posebej otroke, zabaval »Zmajček pometajček«, ki ga je s seboj pripeljalo jp SNAGA.

Druženje, klepetanje in nato pospravljanje prizorišča, se je zavleklo do pozne 22.00 ure.

Pripravila:

Vera Sinčič

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana